พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลบางปลาสร้อย อำเภอเมืองชลบุรี จังหวัดชลบุรี ให้แก่ธนาคารกรุงเทพ จำกัด พ.ศ. 2522
ประกาศวันที่ 1979-03-02

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลบางปลาสร้อย อำเภอเมืองชลบุรี จังหวัดชลบุรี ให้แก่ธนาคารกรุงเทพ จำกัด พ.ศ. ๒๕๒๒
content: ภูมิพลอดุลยเดช ป.ร. ให้ไว้ ณ วันที่ ๒๔ กุมภาพันธ์ พ.ศ. ๒๕๒๒ เป็นปีที่ ๓๔ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลบางปลาสร้อย อำเภอเมืองชลบุรี จังหวัดชลบุรี ให้แก่ธนาคารกรุงเทพ จำกัด เพื่อแลกเปลี่ยนกับที่ดินของธนาคารกรุงเทพ จำกัด จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ โดยคำแนะนำและยินยอมของสภานิติบัญญัติแห่งชาติ ทำหน้าที่รัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลบางปลาสร้อย อำเภอเมืองชลบุรี จังหวัดชลบุรี ให้แก่ธนาคารกรุงเทพ จำกัด พ.ศ. ๒๕๒๒”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลบางปลาสร้อย อำเภอเมืองชลบุรี จังหวัดชลบุรี เนื้อที่ประมาณ ๗๓.๕ ตารางวา ภายในแนวเขตตามแผนที่ท้ายพระราชบัญญัตินี้ ให้แก่ธนาคารกรุงเทพ จำกัด
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ ส. โหตระกิตย์ รองนายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากจังหวัดชลบุรีและสภาเทศบาลเมืองชลบุรีเห็นสมควรโอนที่ดินซึ่งเป็นถนนสาธารณประโยชน์ ในท้องที่ตำบลบางปลาสร้อย อำเภอเมืองชลบุรี จังหวัดชลบุรี เนื้อที่ประมาณ ๗๓.๕ ตารางวา ให้แก่ธนาคารกรุงเทพ จำกัด เป็นการแลกเปลี่ยนกับที่ดินของธนาคารกรุงเทพ
content: จำกัด เนื้อที่ประมาณ ๙๖ ตารางวา เพื่อสร้างถนนสาธารณะขึ้นใหม่ ให้กว้างกว่าเดิมและมีสภาพเป็นถนนยางแอสฟัลท์หรือคอนกรีต โดยธนาคารกรุงเทพ จำกัด เป็นผู้ออกค่าใช้จ่ายในการสร้างถนนสาธารณะและค่าธรรมเนียมการโอนที่ดิน ทั้งนี้ เพื่อให้ราษฎรในท้องที่นั้นได้รับความสะดวกยิ่งขึ้นในการใช้ถนนสาธารณะ
content: จึงจำเป็นต้องตราพระราชบัญญัตินี้ขึ้น